paragraph_text: Dexterov laboratorij (izvorno ime Dexter's Laboratory ili skraćeno Dexter's Lab) je američki crtani film čiji je tvorac Genndy Tartakovsky. Producirali su ga Hanna-Barbera za Cartoon Network od 1996. do 1999. i Cartoon Network studio od 2001. do 2002. Izvorna test epizoda pojavila se prvi put u Cartoon Networkovom programu "What a Cartoon". Ovaj crtani film bio je prvi izvorni program tvrtke Cartoon Network. U Ujedinjenom Kraljevstvu prvi put je prikazan u proljeće 1997., a također se prikazivao na kanalu Cartoon Network DVA. Od 2006. prikazuje se na TV-kanalu Boomerang.